Komission asetus (EY) N:o 2647/1999, annettu 15 päivänä joulukuuta 1999, mahdollisuudesta tehdä yksityistä varastointia koskevia pitkän aikavälin sopimuksia viinivuodelle 1999/2000 pöytäviinin, rypälemehun, tiivistetyn rypälemehun ja puhdistetun tiivistetyn rypälemehun osalta



Virallinen lehti nro L 324 , 16/12/1999 s. 0011 - 0012



KOMISSION ASETUS (EY) N:o 2647/1999, annettu 15 päivänä joulukuuta 1999, mahdollisuudesta tehdä yksityistä varastointia koskevia pitkän aikavälin sopimuksia viinivuodelle 1999/2000 pöytäviinin, rypälemehun, tiivistetyn rypälemehun ja puhdistetun tiivistetyn rypälemehun osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87(1), sellaisena kuin se on viimeksi muutettuna asetuksella (EY) N:o 1677/1999(2), ja erityisesti sen 32 artiklan 5 kohdan ja 83 artiklan, sekä katsoo seuraavaa: 1) Viinivuodelle 1999/2000 vahvistetusta ennakkotilastosta ilmenee, että viinivuoden alussa käytettävissä olevat pöytäviinin varastot ylittävät yli neljän kuukauden tarpeella viinivuoden tavanomaisen kulutuksen. Näin ollen edellytykset mahdollistaa asetuksen (ETY) N:o 822/87 32 artiklan 4 kohdassa tarkoitettujen pitkän aikavälin varastointisopimusten tekeminen täyttyvät. 2) Edellä tarkoitettu ennakkotilasto osoittaa, että ylijäämiä on kaikista pöytäviinityypeistä sekä pöytäviineistä, jotka ovat kiinteässä taloudellisessa suhteessa kyseisiin pöytäviinityyppeihin. On tarpeen säätää mahdollisuudesta tehdä pitkän aikavälin sopimuksia kyseisten pöytäviinityyppien osalta. Samoista syistä on tarpeen antaa tämä mahdollisuus rypälemehun, tiivistetyn rypälemehun ja puhdistetun tiivistetyn rypälemehun osalta. 3) Rypäletäysmehun valmistukseen tarkoitetun rypälemehun ja tiivistetyn rypälemehun markkinat kehittyvät, ja jotta edistettäisiin viiniköynnöksestä saatavien tuotteiden käyttöä muuhun kuin viiniyttämiseen, olisi mahdollistettava rypälemehun ja tiivistetyn rypälemehun, josta on tehty varastointisopimus komission asetuksen (ETY) N:o 1059/83(3), sellaisena kuin se on viimeksi muutettuna asetuksella (EY) N:o 1262/96(4), mukaisesti ja joka on tarkoitettu rypäletäysmehun valmistukseen, pitäminen kaupan viidennestä sopimuskuukaudesta alkaen tuottajan interventioelimelle tekemän yksinkertaisen ilmoituksen perusteella. Olisi säädettävä samasta mahdollisuudesta näiden tuotteiden viennin edistämiseksi. 4) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Mahdollistetaan yksityistä varastointia koskevien pitkän aikavälin sopimusten tekeminen asetuksen (ETY) N:o 1059/83 säännösten mukaisesti 16 päivän joulukuuta 1999 ja 15 päivän helmikuuta 2000 väliseksi ajanjaksoksi - pöytäviinien osalta, jos ne täyttävät mainitun asetuksen 6 artiklan 3 kohdassa vahvistetut edellytykset, - rypälemehun, tiivistetyn rypälemehun ja puhdistetun tiivistetyn rypälemehun osalta. 2 artikla Vähimmäislaatuvaatimukset, jotka pöytäviinien on täytettävä varastointisopimuksen tekemiseksi niistä, vahvistetaan tämän asetuksen liitteessä. Poiketen siitä, mitä asetuksen (ETY) N:o 1059/83 6 artiklan 3 kohdassa säädetään, Portugalissa pöytäviinien pelkistävien sokereiden pitoisuuden on oltava enintään 4 grammaa litrassa. 3 artikla Tuottajien, jotka haluavat asetuksen (ETY) N:o 1059/83 5 artiklan 1 kohdan ensimmäisessä alakohdassa säädetyissä rajoissa tehdä pitkän aikavälin varastointisopimuksia jostakin pöytäviinistä, on ilmoitettava interventioelimelle sopimusten tekoa koskevan hakemuksen yhteydessä meneillään olevana viinivuonna tuottamansa pöytäviinin kokonaismäärä. Tuottajan on esitettävä tätä tarkoitusta varten jäljennös komission asetuksen (EY) N:o 1294/96(5) 3 artiklan mukaisesti laaditusta tai laadituista tuotantoilmoituksista. 4 artikla 1. Tuottajat, jotka eivät ole tehneet ennakkomaksuhakemusta asetuksen (ETY) N:o 1059/83 14 artiklan 2 kohdan mukaisesti, voivat viinivuonna 1999/2000 pitää rypälemehuja ja tiivistettyjä rypälemehuja kaupan vientiin tai rypäletäysmehun valmistukseen viidennen varastointikuukauden ensimmäisestä päivästä alkaen. 2. Tässä tapauksessa tuottajien on ilmoitettava asiasta interventioelimelle asetuksen (ETY) N:o 1059/83 1 a artiklan mukaisesti. Interventioelimen on varmistettava, että tuote käytetään lopullisesti ilmoitettuun tarkoitukseen. Edellä olevassa 1 kohdassa tarkoitettuja tuotteita pidetään säädettyyn tarkoitukseen täysin käytettyinä, jos käytetään vähintään 97 prosenttia varastointisopimukseen kuuluvista määristä. 5 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 15 päivänä joulukuuta 1999. Komission puolesta Franz FISCHLER Komission jäsen (1) EYVL L 84, 27.3.1987, s. 1. (2) EYVL L 199, 30.7.1999, s. 8. (3) EYVL L 116, 30.4.1983, s. 77. (4) EYVL L 163, 2.7.1996, s. 18. (5) EYVL L 166, 5.7.1996, s. 14. LIITE PÖYTÄVIINIEN VÄHIMMÄISLAATUVAATIMUKSET I Valkoviini >TAULUKON PAIKKA> II Punaviinit >TAULUKON PAIKKA> Roseeviinien on täytettävä edellä punaviineille määrätyt vaatimukset muutoin kuin rikkidioksidin osalta, jonka enimmäispitoisuus on valkoviineille vahvistetun enimmäispitoisuuden suuruinen. Tyyppien R III, A II ja A III pöytäviinejä ei kuitenkaan koske a ja c kohdassa tarkoitetut vaatimukset.